ભ્રષ્ટાચાર કરવામાં ભારત પોતાના ટચૂકડા પાડોશી દેશ ભૂતાન કરતાં પણ આગળ છે. ભૂતાનને આ યાદીમાં ૬૫ પોઈન્ટ્સ સાથે ૨૭માં સ્થાન મળ્યું છે. જયારે અન્ય પાડોશી દેશોની વાત કરીએ તો, ચીન ૮૩માં નંબરે છે, અને બાંગ્લાદેશનો ક્રમ છેક ૧૩૯મો આવે છે. આમ, આ બંને દેશોમાં ભારત કરતાં ભ્રષ્ટાચાર વધારે છે. જયારે, પાકિસ્તાન, શ્રીલંકા અને નેપાળમાં ભ્રષ્ટાચારનું પ્રમાણ વધ્યું હોવાનું આ રિપોર્ટ જણાવે છે. રિપોર્ટમાં જણાવાયું છે કે, એશિયા પેસેફિકમાં ભારત અને શ્રીલંકાના વડા ભ્રષ્ટાચારને દૂર કરવાના પોતાના વચનો પાળવામાં નિષ્ફળ રહ્યા છે, જયારે બાંગ્લાદેશ અને કંબોડિયામાં સિવિલ સોસાયટીને ભિંસમાં લઈ સરકાર ભ્રષ્ટાચારની સમસ્યાને વધુ ગંભીર બનાવી રહી છે.